Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Проф. др Ирена Цветковић Теофиловић постигла је запажене резултате на пољу научног и истраживачког рада у области за коју се бира, што потврђује број објављених радова и квалитет научноистраживачких достигнућа, као и учешће на више научних пројеката.

У последњем изборном периоду учествовала је на 13 међународних и националних научних скупова. Објавила је из области историје српског језика монографију, речник (у коауторству), уџбеник/практикум (у коауторству) и укупно 16 радова (категорија М14, М23, М26, М44, М51, М53, М54).

Највећи број објављених радова кандидата бави се двама идиомима у историји српског књижевног језика: славеносрпским и српскословенским, док је мањи број радова посвећен дијалектолошкој проблематици.

Била је ангажована на пројектима Историја српског језика (Министарство просвете, науке и технолошког развоја Републике Србије), као и на интерним пројектима: Проучавање језичке и књижевне прошлости и садашњости југоисточне Србије и Српски језик некад и сад: лингвистичка истраживања(Филозофски факултет, Ниш). Тренутно је сарадник на три пројекта Матице српске: Писци предстандардног периода српског књижевног језика и њихова дела, Речник славеносрпског језика и Речник српског језика XII‒XVIII века, као и руководилац пројекта Извори за проучавање српског језика на тлу југоисточне Србије у XVIII и XIX веку (Огранак САНУ у Нишу).

Проф. др Ирена Цветковић Теофиловић, између осталог, рецензензирала је велики број радова у научним часописима и зборницима, као и монографија из области српске филологије.

Научна постигнућа проф. др Ирене Цветковић Теофиловић потврђују се и цитираношћу у научним радовима, докторским дисертацијама, монографијама и сл.

На основу свега изложеног, Департман за србистику предлаже Изборном већу Филозофског факултета у Нишу да усвоји позитивну оцену резултата научног и истраживачког рада проф. др Ирене Цветковић Теофиловић, кандидата за избор у звање редовни професор за ужу научну област Српски језик (Старословенски језик 1 и 2 и Историја књижевног језика).

У Нишу, 22. 1. 2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Проф. др Ирена Цветковић Теофиловић постепено је градила наставничке способности радећи најпре као асистент-приправник, затим асистент, доцент, а потом и као ванредни професор Филозофског факултета у Нишу, при чему је постигла запажене резултате у области развоја наставе. Школске 2000/2001. године била је ангажована на пословима лектора за српски језик на Славистичкој катедри Филолошког факултета у Великом Трнову у Републици Бугарској. У оквиру програма Еразмус + била је укључена и у наставни процес на универзитетима у Темишвару и Софији.

Тренутно изводи предавања и вежбе на Филозофском факултету у Нишу на основним, мастер и докторским студијама. Предмети на којима је ангажована су: Старословенски језик 1 и 2 и Историја књижевног језика (основне академске студије)*;* Старословенски језик – лексика и Славеносрпски језик (мастер академске студије); Барокна реченица српског књижевног језика предстандардне епохе, Контрастивна језичка проучавања, Палеографски опис ћирилиских рукописа, Контрастивна језичка истраживања, Когнитивни, функционални и формални аспекти граматике (докторске академске студије).

Посвећеност кандидата наставничком послу потврђује се и податком да је кандидат у коаторству објавио факултетски практикум, који је намењен практичном раду са студентима на предмету Историја књижевног језика, а који садржи одговарајуће текстове са адекватним пропратним материјалом.

Проф. др Ирена Цветковић Теофиловић била је ангажована у разним активностима везаним за академску заједницу којој припада у пословима наставног и научног промовисања факултета и универзитета, као и у чланствима у комисијама и стручним телима факултета.

1. Чланство у телима и органима Факултета:

- Управник Центра за српски као страни и нематерњи језик од 15. 2. 2013. године, на основу одлуке декана Филозофског факултета у Нишу бр. 75/1-01 од 13. 2. 2013. и одлуке бр. 88/1-01 од 25. 2. 2016. године до 1. 2. 2017. године.

- Члан Изборног већа Филозофског факултета у Нишу од 26. 3. 2012. године, избором у звање доцента.

- Члан Наставно-научног већа Филозофског факултета у Нишу, на основу одлуке Наставно-научног већа Филозофског факултета бр. 165/1-1-01 од 21. 5. 2012. године и одлуке Наставно-научног већа Филозофског факултета бр. 158/1-1-01 од 18. 6. 2014. године све до 17. 6. 2017. године.

- Члан Савета Филозофског факултета у Нишу, на основу одлуке Наставно-научног већа Филозофског факултета бр. 81/1-12-01 од 27. 2. 2013. године и одлуке Савета Филозофског факултета у Нишу бр. 106/1-1-2 од 25. 3. 2013. године.

- Члан Савета Филозофског факултета у Нишу, на основу одлуке Наставно-научног већа Филозофског факултета бр. 107/1-2а-01 од 23. 3. 2016. године и одлуке Савета Филозофског факултета у Нишу бр. 126/1-1-2 од 1. 4. 2016. године до 2019. године.

- Члан Комисије за проверу знања бугарског језика на основу одлуке Наставно-научног већа Филозофског факултета бр. 272/1-19-5-01 од 22. 10. 2014. године.

2) Учешће на семинарима:

- Предaвач на семинару Српски језик као нематерњи у теорији и пракси, у организацији ОЕБС-а и Филозофског факултета у Нишу, одржаног на Филозофском факултету у Нишу од 18. 8. до 25. 8. 2013. године са темом: Усвајање лексичког система српског језика.

- Предавач на семинару за наставнике српског језика и књижевности под називом Савремени приступи у настави српског језика и књижевности на Филозофском факултету у Нишу 2011. и 2012. године са темама: Књижевни језик Доситеја Обрадовића и Вук Караџић у настави српског језика и књижевности.

- Одржано предавање наставницима српског језика у Регионалном центру за професионални развој запослених у образовању у Нишу под називом: Кратка историја српског књижевног језика. Издата потврда 25. 4. 2018. године.

3) Ваннаставне активности:

- Председник комисије на окружном такмичењу рецитатора у Блацу, одржаном 25. 4. 2014. године (http://www.toplickevesti.com/odrzano-okruzno-takmicenje-recitatora-pobednici-kristina-tomovic-iz-blaca-i-bosko-miljkovic-i-veljko-veljovic-iz-prokuplja.html).

- Организатор изложбе на Филозофском факултету у Нишу (заједно са доц. др Данијелом Поповић), коју су припремили студенти Основних академских студија србистике поводом два века од објављивања Писменице српскога језика и Мале простонародње славеносрпске пјеснарице Вука Стефановића Караџића, 29. 5. 2014. године.

- Модератор на панелу Историја и култура у књижевности на српском језику у дијаспори у оквиру округлог стола: Очување језика, културе и идентитета и јачање положаја Срба у дијаспори, одржаног 16. 5. 2015. године у организацији Канцеларије за сарадњу са дијаспором града Ниша, Медиа и реформ центра из Ниша, Управе за сарадњу с дијаспором и Србима у региону Министарства спољних послова Републике Србије и Филозофског факултета у Нишу (http://dijasporanis.com/konferencija-ocuvanje-jezika-kulture-i-identiteta-i-jacanje-polozaja-srba-u-dijaspori/).

- Председник жирија на Окружном такмичењу рецитатора Песниче народа мог, одржаног у Културном центру „Драинац” у Блацу 20. 4. 2017. године (http://www.blaceinfopress.rs/najnovije-vesti/u-kulturnom-centru-drainac-u-blacu-odrzano-okruzno-takmicenje-recitatora-sofija-djordjevic-jovana-veljovic-milan-ilic-najbolji-u-svojim-kategorijama/).

- Састављач теста за такмичење из српског језика за ученике четвртог разреда средњих школа Нишавског округа, на основу одлуке Наставно-научног већа Филозофског факулета у Нишу од 4. 4. 2018. године бр. 121/1-18-01. Такмичење је одржано 25. 4. 2018. године на Филозофском факулету у Нишу.

- Организатор свечане академије поводом Дана Ћирила и Методија 23. 4. 2018. године, на основу одлуке Департмана за српски језик, која је одржана 20. 4. 2018. године.

- Председник Управног одбора Огранка Вукове задужбине под називом: Друштво за неговање духовних вредности „Вук Караџић” у Нишу од 21. 12. 2018. до 12. 12. 2019. године.

- Организатор и говорник на промоцији Данице и Данице за младе, одржаној на Филозофском факултету у Нишу дана 20. 2. 2019. године.

- Аутор презентације резултата пројекта Извори за проучавање српског језика на тлу југоисточне Србије у XVIII и XIX веку (на сајту Огранка САНУ у Нишу од 23. 2. 2021. до 29. 2. 2021. године).

4) Члан организационих одбора, редакција и комисија:

- Члан (секретар) Организационог одбора научног скупа Путеви и домети дијалекатске лексикографије, на основу одлуке Наставно-научног већа Филозофског факулетета у Нишу бр. 382/1-13-7-01 од 26. 12. 2012. године.

- Члан Организационог одбора научног скупа Наука и савремени универзитет 4, на основу одлуке Наставно-научног већа Филозофског факулетета у Нишу бр. 133/1-19-01 од 14. 5. 2014. године.

- Члан Организационог одбора научног скупа Бранко Миљковић – ново читање, на основу одлуке Наставно-научног већа Филозофског факулетета у Нишу бр. 36/1-14-2- 01 од 22. 1. 2014. године.

- Члан редакције Годишњака за српски језик, на основу одлуке Департмана за српски језик од 14. 3. 2016. године.

- Именована за уредника Годишњака за српски језик Филозофског факулета у Нишу, одлуком Наставно-научног већа Филозофског факултета у Нишу од 17. 5. 2017. године, бр. 168/1-19-17-01 за мандат од три године.

- Члан Комисије за спровођење пријемног испита на Филозофском факултету у Нишу на Департману за србистику, 2020. године.

На основу изложених најважнијих резултата и доприноса, Веће Департмана за србистику предлаже Изборном већу Филозофског факултета у Нишу да усвоји позитивну оцену резултата на пољу ангажовања у развоју наставе и других делатности високошколске установе проф. др Ирене Цветковић Теофиловић, кандидата за избор у звање редовни професор за ужу научну област Српски језик (Старословенски језик 1 и 2 и Историја књижевног језика).

У Нишу, 22. 1. 2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Проф. др Ирена Цветковић Теофиловић започела је педагошки рад на Филозофском факултету у Нишу најпре као студент ангажован под надзором предметног наставника за извођење дела вежби из предмета историје српског језика на тадашњој Студијској групи за српски језик и књижевност школске 1998/1999. године, а потом је наставила рад на поменутој виоскошколској институцији у својству асистента-приправника, асистента, доцента и најзад ванредног професора.

Тренутно на Филозофском факултету у Нишу држи часове предавања и вежби на основним, мастер и докторским студијама. Предмети на којима је ангажована су: Старословенски језик 1 и 2 и Историја књижевног језика (основне академске студије); Старословенски језик – лексика и Славеносрпски језик (мастер академске студије); Барокна реченица српског књижевног језика предстандардне епохе, Контрастивна језичка проучавања, Палеографски опис ћирилиских рукописа, Контрастивна језичка истраживања, Когнитивни, функционални и формални аспекти граматике (докторске академске студије). Од самог почетка, проф. др Ирена Цветковић Теофиловић ангажована је у настави осим на матичном (Департман за србистику) и на нематичним департманима (Департман за руски језик и Департман за историју).

Проф. др Ирена Цветковић Теофиловић је преко две деценије посвећена педагошком раду са студентима, при чему је улагала своје знање, вештине и искуство како би унапредила наставни рад и студентима омогућила квалитетно знање. Драгоцено педагошко искуство, осим на пословима лектора за српски језик, представља и рад са студентима у иностранству, реализован у скорије време преко програма Еразмус +.

Веће Департмана за србистику предлаже Изборном већу Филозофског факултета у Нишу да усвоји позитивну оцену педагошког рада проф. др Ирене Цветковић Теофиловић, кандидата за избор у звање редовни професор за ужу научну област Српски језик (Старословенски језик 1 и 2 и Историја књижевног језика).

У Нишу, 22. 1. 2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Проф. др Ирена Цветковић Теофиловић остварила је значајне резултате у обезбеђивању научно-наставног подмлатка.

1. Чланство у комисијама за оцену и одбрану докторских дисертација:

- Члан комисије за оцену научне заснованости предложене теме докторске дисертације кандидата мр Веселина Петровића, под називом Социјално раслојавање говора Пријепоља, на основу Одлуке Наставно-научног већа Филозофског факулета у Нишу бр. 51/1-8-3-01 од 23. јануара 2013. године.

- Члан комисије за оцену и одбрану докторске дисертације кандидата Амеле Маличевић под називом Проблемски приступ настави граматике у основној школи, премa одлуци Научно-стручног већа за друштвено-хуманистичке науке Универзитета у Нишу бр. 8/18-01-005/15-022, 9.07.2015. Одбрана рада одржана је 14. 12. 2015. године.

- Члан Комисије за одобрење теме за израду докторске дисертације Јелене Стошић под називом Развој система заменичких прилога у српском књижевном језику, на основу одлуке Наставно-научног већа Филолошког факултета у Београду од 29. 10. 2014. године, бр. 2761/1. Тема је одобрена Одлуком Већа Научних области друштвено-хуманистичких наука, бр. 61206-186/2-15 од 27. 1. 2015. године.

- Члан комисије за оцену и одбрану докторске дисертације кандидата Јелене Стошић под називом: Развој система заменичких прилога у српском књижевном језику. Наставно-научно веће Филолошког факултета у Београду прихватило је извештај Комисије за преглед и оцену докторске дисертације Јелене Стошић под насловом Развој система заменичких прилога у српском књижевном језику, при чему је именована и комисија за одбрану 26. јуна 2020. године, бр. 1396/1. Одбрана је одржана 2. 9. 2020. године на Филолошком факултету у Београду.

- Члан Комисије за оцену научне заснованости теме докторске дисертације кандидата Александре Антић под називом: Језик Барањског преписа Душановог законика, на основу Одлуке Научно-стручног већа за друштвено-хуманистичке науке Универзитета у Нишу од 10. 9. 2020. године, бр. 8/18-01-005/20-015.

2) Менторство и чланство у комисијама за израду и одбрану мастер и дипломских/ завршних радова:

- Ментор у изради завршних радова (1);

- Ментор у изради дипломских радова (1)

- Ментор у изради мастер радова (8);

- Члан комисије за оцену и одбрану завршних радова (1)

- Члан или председник комисије за оцену и одбрану дипломских радова (1).

- Члан или председник комисије за оцену и одбрану мастер радова (21);

3) Учешће у комисијама за избор наставника и сарадника:

- Члан комисије за избор кандидата Јелене Стошић према одлуци Изборног већа Филозофског факултета у Нишу бр. 192/1-5-01 од 27. 6. 2012. године.

- Члан комисије за избор кандидата Николе Миливојевића према одлуци Наставно-научног већа Педагошког факултета у Врању од 29. 12. 2015. године.

- Председник комисије за избор кандидата Јелене Стошић према одлуци Научно-стручног већа Универзитета у Нишу бр. 79/1-5-01 од 24. 2. 2016.

- Председник Комисије за писање извештаја о пријављеним учесницима конкурса, објављеног у листу Послови 14. 10. 2020. године, за избор једног наставника у звање доцент за ужу научну област Српски језик (Старословенски језик и Стандардизација) на Филозофском факултету у Нишу, на основу одлуке Научно-стручно већа за друштвено-хуманистичке науке Универзитета у Нишу број 8/18-01-008/20-011 од 26. 10. 2020. године.

- Члан Комисије за писање извештаја о пријављеним учесницима конкурса, објављеног у листу Послови 4. 11. 2020. године, за избор једног наставника у звање ванредни професор за ужу научну област Дијахронија српског језика на Филолошко-уметничком факултету у Крагујевцу, на основу одлуке Већа за друштвено-хуманистичке науке Универзитета у Крагујевцу број: IV-02-831/8 од 18. 11. 2020. године.

На основу приложених података и релевантних чињеница Веће Департмана за србистику предлаже Изборном већу Филозофског факултета у Нишу да усвоји позитивну оцену резултата у обезбеђивању научно-наставног подмлатка проф. др Ирене Цветковић Теофиловић, кандидата за избор у звање редовни професор за ужу научну област Српски језик (Старословенски језик 1 и 2 и Историја књижевног језика).

У Нишу, 22. 1. 2022. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику