ДЕПАРТМАН ЗА ПСИХОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке Већа Департмана за психологију Изборном већу Филозофског факултета у Нишу достављамо:

**1. Предлог оцене резултата научно-истраживачког, стручног и професионалног доприноса кандидата**

**Позитивно се оцењују** резултати научно истраживачког, стручног и професионалног доприноса др Кристине Ранђеловић, која је предложена од стране Комисије за избор у звање ванредни професор за ужу научну област Психологија (Основе психологије личности и Основе психологије индивидуалних разлика).

Резултати научно-истраживачког, стручног и професионалног доприноса кандидата:

* Од претходног избора кандидаткиња је објавила велики број научних радова и то: два рада у истакнутим међународним часописима (М23) и један у националном часопису међународног значаја (М24).
* Након претходног избора, кандидаткиња има по једну публикацију у националним часописима различитих категорија: М51 (врхунски часопис националног значаја), М52 (истакнути часопис националног значаја) и М53 (национални часопис).
* Кандидаткиња је у периоду од 2018. до 2020. године уређивала часопис *Годишњак за психологију* (М53) и Зборник радова са конференције Даним примењене психологије из 2019. године *„Psychological research and practice. Interantional Thematic Proceedia“* (М36)*,* које публикује Департман за психологију Филозофског факултета Универзитета у Нишу.
* Кандидаткиња има три саопштења са међународних скупова објављених у целини (М33) и десет сопштења са међународних скупова објављених у изводу (М34).
* Кандидаткиња је објавила научну монографију *Социјална анксиозност – теорије и мере* (М42).
* Јуна 2021. године, доц. др Кристина Ранђеловић је завршила *уводну едукацију у трансакциону анализу – ТА 101*, признате од стране европског и међународног удружења за трансакциону анализу (EATA и ITAA).
* Доц. др Кристина је била активан члан тима на пројектима финансираним од стране Министарства просвете, науке и технолошког развоја *„Индикатори и модели усклађивањаулогана послу и у породици”* (бр. 179002)“ и на интерним пројектима Филозофског факултета Универзитета у Нишу:“*Примењена психологија у функцији квалитета живота појединца у заједници*”, „*Евалуација и јачање капацитета основних академских студија социјалне политике и социјалног рада*“ и „*Педесет година Филозофског факултета у Нишу – ретроспективе, практичне импликације и визија за будуће генерације психолога и социјалних радника”.*
* Доц. др Кристина Ранђеловић била је рецензент рукописа проф. др Владимира Хедриха – Hedrih, V. (2018). *Kroskulturna adaptacja psiholoških mernih instrumenata*. Niš: Filozofski fakultet(M42). Такође, од 2017. године др Кристина Ранђеловић је рецензeнт радова у оквиру следећих научних часописа: Психологија (М23), Примењена психологија (М24), Facta Universitatis, Series: Philosophy, Sociology, Psychology and History (М52), Годишњак за психологију (М53), Facta Universitatis, Series: Teaching, Learning and Teacher Education (M54), Годишњак Филозофског факултета у Новом Саду (М51) и зборника: Зборник са научног скупа Бањалучки новембарски сусрети 2018., Зборник радова Филозофског факултета у Косовској Митровици, Зборнике радова са међународне научне конференције Дани примењене психологије (2017, 2018, 2019, 2020).
* У оквиру награда, признања и одликовања за професионални рад, доц. др Кристина Ранђеловић је добитник: награде за најбољег рецензента за 2018/19. годину додељену од стране Уредништва научног часописа *Примењена психологија*, Одсека за психологију, Филозофског факултета, Универзитета у Новом Саду; захвалнице *Филозофског факултета Универзитета у Нишу* за промоцију научно-истраживачког рада Филозофског факултета у 2018. години кроз објављивање резултата у часописима са импакт фактором; захвалнице *Центра за бихејвиоралну генетику* Универзитета у Новом Саду, Филозофског факултета за помоћ и учешће у пројекту отворене науке (citizen science) (Daily monitoring of emotional responses to the coronavirus pandemic in Serbia: A citizen science approach) (2020. година) и захвалнице *Клуба психолога* Филозофског факултета у Нишуза пружање подршке у спровођењу идејe повезивања професора, сарадника у настави и студената, cа циљем развијања критичког мишљења кроз дискусију о различитим психолошким темама, развијању вештина јавног излагања, аргументације и анализирања (2019. године).

На основу свега наведеног, научно истраживачки, стручни и професионални допринос др Кристине Ранђеловић је позитивно оцењен.

Дана, 31.1.2022. године

Упрaвник Дeпaртмана зa психoлoгиjу

доц. др Милица Тошић Радев



ДЕПАРТМАН ЗА ПСИХОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке Већа Департмана за психологију Изборном већу Филозофског факултета у Нишу достављамо:

**2. Предлог оцене ангажовања у развоју наставе и других делатности**

**високошколске установе**

**Позитивно се оцењује** ангажовање у развоју наставе и других делатности високошколске установе др Кристине Ранђеловић, која је предложена од стране Комисије за избор у звање ванредни професор за ужу научну област Психологија (Основе психологије личности и Основе психологије индивидуалних разлика).

Ангажовања кандидаткиња на овом пољу су следећа:

* Кандидаткиња редовно учествује у припреми и реализацији пријемних испита на Департману за психологију и Департману за социјалну политику и социјални рад. Више пута је била члан комисија за спровођење пријемног испита и члан рангирних комисија на различитим нивоима студија. Притом, у школској 2018/2019. години била је председник Комисије за спровођење конкурса за упис студената у прву годину МАС психологије, а текуће, 2021. године, доц. др Кристина Ранђеловић је била председник комисије за спровођење пријемног испита на ОАС Пихолологије.
* Кандидаткиња је редовни члан Програмског и Организационог одбора конференције Дани примењене психологије које организује Департман за психологију Филозофског факултета у Нишу, а 2019. године је била председник Програмског одбора истоименог скупа.
* Доц. др Кристина Ранђеловић је била члан Организационог одбора научне конференције Наука и савремени универзитет 7 (НИСУН 7) (10. новембар 2017. године) коју организује Филозофски факултет у Нишу.
* Члан Програмског одбора међународног научно-стручног скупа *Савремени трендови у психологији* (СТуП) (Current trends in psychology) (19-21. октобар, 2017). Скуп организује Одсек за психологију, Филозофског факултета у Новом Саду.
* Члан Програмског одбора научно-стручног скупа *69. Конгрес психолога Србије* (29. септембра – 1. октобра 2021. године). Скуп организује Друштво психолога Србије.
* Члан Програмског одбора међународне конференције *International Psychological Applications Conference and Trends* (InPACT 2021) (24-26. април, 2021.) (у организацији the World Institute for Advanced Research and Science) (W.I.A.R.S.).
* У периоду од 2018. до 2020. кандидаткиња је била главни и одговорни уредник научног часописа *Годишњак за психологију* (М53) који издаје Департман за психологију, Филозофски факултет Универзитет у Нишу.
* Кандидаткиња је учествовала у сачињавању *Етичког кодекса о објављивању радова и спречавању злоупотребе података* Филозофског факултета Универзитета у Нишу.
* До школске 2021/2022. године била је члан промо тима Филозофског факултета, а школске 2019/2020. године и координатор промо тима Департмана за психологију.
* Члан је Изборног већа Филозофског факултета у Нишу од 1.3.2017., члан Наставно-научног већа од 5. децембра 2018. до 9. септембра 2020. године и члан Савета Филозофског факултета у Нишу од 17. априла 2019. године.
* У школској 2016/17. и 2017/18. доц. Кристина Ранђеловић је била секретар

Департмана за психологију.

* Др Кристина Ранђеловић учествовала је у ERASMUS+ међународном програму размене академског особља у на Интернационалном психоаналитичком универзитету у Берлину (International Psychoanalytic University – IPU) 2017. године.
* Била је ментор у изради и одбрани три мастер рада и члан комисије за израду и одбрану 13 мастер радова.
* Била је члан комисије за избор у истраживачко звање кандидата Николе Ћировића (датум именовања комисије: 28.6.2018. године).

На основу свега наведеног, ангажовање у развоју наставе и других делатности високошколске установе др Кристине Ранђеловић је позитивно оцењено.

Дана, 31.1.2022. године

Упрaвник Дeпaртмана зa психoлoгиjу

доц. др Милица Тошић Радев



ДЕПАРТМАН ЗА ПСИХОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке Већа Департмана за психологију Изборном већу Филозофског факултета у Нишу достављамо:

**3. Предлог оцене резултата педагошког рада кандидата**

**Позитивно се оцењују** резултати педагошког рада др Кристине Ранђеловић, која је предложен од стране Комисије за избор у звање ванредни професор за ужу научну област Психологија (Основе психологије личности и Основе психологије индивидуалних разлика).

Резултати педагошког рада кандидата су следећи:

- Доцент др Кристина Ранђеловић држи наставну на већем броју предмета на различитим департманима и различитим нивоима студија: Основне академске студије психологије: *Основе психологије личности, Теорије личности* и *Мултиваријантна статистика* (до школске године 2019/20.); Мастер академске студије психологије: *Психологија индивидуалних разлика* и *Личност, способности и стилови учења*; Докторске академске студије психологије: *Истраживања у психологији личности* и *Савремене концепције и модели личности*; Основне академске студије социјалне политике и социјалног рада (*Основе психологије личности*), педагогије, англистике, филозофије, новинарства и немачког језика и књижевности (*Психологија личности*).

Кандидаткиња има преко десет година искуства у раду са студентима с обзиром да ради на Филозофском факултету у Нишу од октобра 2008. године као сарадник у настави, затим као асистент, а после тога као доцент. Наиме, кандидаткиља има вишегодишње искуство (почевши од 2008. године) у реализацији наставе из групе предмета за које се бира.

На основу свега наведеног, педагошки рад кандидата др Кристине Ранђеловић позитивноје оцењен.

Дана, 31.1.2022. године

Упрaвник Дeпaртмана зa психoлoгиjу

доц. др Милица Тошић Радев

\_\_

ДЕПАРТМАН ЗА ПСИХОЛОГИЈУ

ИЗБОРНОМ ВЕЋУ ФИЛОЗОФСКОГ ФАКУЛТЕТА

На основу одлуке Већа Департмана за психологију Изборном већу Филозофског факултета у Нишу достављамо следећи

**4. Предлог оцене резултата које је кандидат постигао у обезбеђивању**

**научно наставног подмлатка на факултету**

**Позитивно се оцењују** резултати које је др Кристина Ранђеловић постигла у обезбеђивању научно наставног подмлатка на факултету, а која је предложена за избор у звање ванредни професор за ужу научну област Психологија (Основе психологије личности и Основе психологије индивидуалних разлика).

Резултати кандидата у обезбеђивању научно наставног подмлатка на факултету:

* Кандидаткиња је ментор у изради и одбрани три мастер рада и члан комисије за израду и одбрану 13 мастер радова.
* Кандидаткиња је била члан комисије за избор у истраживачко звање сарадника Николе Ћировића, са којим интензивно сарађује на својим предметима и у научно-истраживачком раду.

На основу свега наведеног, педагошки рад кандидаткиње др Кристине Ранђеловић је позитивно оцењен.

Дана, 31.1.2022. године

Упрaвник Дeпaртмана зa психoлoгиjу

доц. др Милица Тошић Радев

